இதைப் பற்றி இன்னும் கொஞ்சம் தீவிரமாக யோசித்தப்பொழுது ஒன்று தோன்றியது. இருக்கும் மேலை நாடுகளை விட இரைச்சலாக இருக்கும் நம் நாட்டில்தான் தியானம், யோகம் போன்ற விஷயங்களும் இருக்கின்றன. மௌன விரதம் அனுஷ்டிக்கும் பழக்கமும் நம் மதத்தில் ஒரு வழிபாட்டு முறை. ஒரு வேளை நம்மை சுற்றி இத்தனை சத்தம் இருப்பதால்தான் ஒரு சிலராவது அமைதியை தேடிச் செல்கிறார்கள் போலிருக்கிறது. பெரும் பாலோர் சைவமாக இருக்கும் இந்தியர்களுக்கு செல்லப் பிராணிகள் வளர்க்கும் பழக்கம் குறைவு. ஆனால் பெரும்பாலானோர் அசைவமாக இருக்கும் மேலை நாட்டினருக்கு செல்ல பிராணிகள் வளர்ப்பில் ஈடுபாடு அதிகம் என்பது ஒரு இனிய முரண்பாடு என்பார்கள். அதைப்போலத்தான் இதுவுமோ?